stanford-oval/wikipedia huggingface dataset:
Zachary Sanford

| Zachary Sanford |
| --- | --- |

Henkilötiedot
Syntynyt: 9. marraskuuta 1994 (ikä 29) Salem, Massachusetts, Yhdysvallat
Kansalaisuus:   Yhdysvallat
Jääkiekkoilija
Pelipaikka:  vasen laitahyökkääjä
Maila:  vasen
Pituus:  193 cm
Paino:  94 kg
Seura
Seura:  Chicago Blackhawks
Sarja:  NHL
Pelaajaura
Pääsarjaura:  2016–
Aik. seurat:  Washington Capitals (NHL) Hershey Bears (AHL) Chicago Wolves (AHL) San Antonio Rampage (AHL)   St. Louis Blues (NHL)   Ottawa Senators (NHL)   Winnipeg Jets (NHL)   Nashville Predators (NHL)   Arizona Coyotes (NHL)
NHL-varaus:  61. varaus, 2013 Washington Capitals
Zachary Michael Sanford (s. 9. marraskuuta 1994 Salem, Massachusetts, Yhdysvallat) on yhdysvaltalainen jääkiekkoilija, joka edustaa NHL-seura Chicago Blackhawksia. Hän on Washington Capitalsin toisen kierroksen varaus vuodelta 2013.
Ura

Washington Capitals valitsi Sanfordin toisella kierroksella 61. pelaajana NHL:n vuoden 2013 varaustilaisuudessa. Varausta seuranneeksi kaudeksi Sanford siirtyi USHL-joukkue Waterloo Black Hawksiin. Hän pelasi kauden 2013–2014 aikana 52 ottelua tehoin 17+18=35. 12 pudotuspeliottelussa hän teki yhtä monta pistettä.
Black Hawksista Sanford siirtyi yhden kauden jälkeen yliopistosarja NCAA:han Boston Collegen joukkueeseen. Kaudella 2014–2015 hän teki 38 pelaamassaan ottelussa tehot 7+17=24. Toisella kaudellaan, 2015–2016, Sanford teki 41 ottelussa 13+26=39 tehopistettä, jolla oli joukkueen sisäisen pistepörssin kolmas.
Kahden yliopistokauden jälkeen Sanford teki hänet varanneen Washington Capitalsin kanssa kolmivuotisen tulokassopimuksen. Sanford teki debyyttinsä Capitalsin paidassa 13. lokakuuta 2016 ottelussa Pittsburgh Penguinsia vastaan. Hän sai ottelussa jääaikaa 14.46 minuuttia. Ensimmäisen maalinsa hän teki 11. helmikuuta 2017 Anaheim Ducksia vastaan. Helmikuun viimeisenä päivänä Sanford kaupattiin St. Louis Bluesiin yhdessä Brad Malonen ja ehdollisen toisen kierroksen varauksen kanssa vaihdossa Kevin Shattenkirkiin ja Pheonix Copleyhyn. Loppukauden aikana Sanford pelasi Bluesissa 13 runkosarjaottelua, joissa teki kaksi maalia sekä kolme syöttöpistettä, ja neljä pudotuspeliottelua, joissa jäi pisteittä. Lisäksi hän pelasi Bluesin AHL-farmiseura Chicago Wolvesissa kaksi pudotuspeliottelua.
Syyskuussa 2017 Sanfordin kerrottiin olevan noin viidestä kuuteen kuukautta kokoonpanosta sivussa olkapäävamman takia.
Elokuussa 2021 Sanford teki Bluesin kanssa yksivuotisen ja kahden miljoonan dollarin arvoisen jatkosopimuksen.
Syyskuussa 2021 Blues kauppasi Sanfordin Ottawa Senatorsiin vaihdossa Logan Browniin ja ehdolliseen neljännen kierroksen varausvuoroon vuoden 2022 varaustilaisuudessa.
Maaliskuussa 2022 Senators kauppasi Sanfordin Winnipeg Jetsiin vaihdossa viidennen kierroksen varausvuoroon.
Heinäkuussa 2022 Sanford teki vapaana agenttina Nashville Predatorsin kanssa yksivuotisen ja 850 000 dollarin arvoisen sopimuksen.
Heinäkuussa 2023 Sanford teki vapaana agenttina Arizona Coyotesin kanssa yksivuotisen ja 775 000 dollarin arvoisen sopimuksen.
Tammikuussa 2024 Coyotes asetti Sanfordin siirtolistalle josta Chicago Blackhawks poimi hänet joukkueeseeseensa.
Toukokuussa 2024 Sanford teki Blackhawksin kanssa yksivuotisen ja kaksisuuntaisen jatkosopimuksen.
Xaraya

| Xaraya |
| --- | --- |


Kehittäjä:  Xarayan kehittäjäryhmä
Kehityshistoria
Vakaa versio:  1.1.5 / 25. marraskuuta, 2008
Tiedot
Ohjelmistotyyppi:  Web-sovelluskehys
Alusta:  Linux/Unix, BSD, Mac OS X, Solaris, HP-UX, AIX, Sun Cobalt OS (RAQ4), Windows
Lisenssi:  GPL
Aiheesta muualla
www.xaraya.com
Xaraya on avoimeen lähdekoodiin perustuva web-sovelluskehys ja sisällönhallintajärjestelmä. Se sisältää työkalut WWW-dokumentin esitystavan, sisällön ja toimintalogiikan erottamiseen toisistaan.
Xaraya vaatii toimiakseen WWW-palvelimen joka tukee PHP:n versiota 4.1.2 tai uudempaa sekä relaatiotietokannan. Tuetut tietokannat ovat MySQL, PostgreSQL ja SQLite.
Nimi Xaraya muistuttaa espanjankielistä sanaa raya, joka tarkoittaa rauskua. Xarayan kehittäjät pitävät "sanan merellisestä merkityksestä, varsinkin jos Internetin ajatellaan olevan tiedon 'valtameri'".
Historia

Xaraya-projekti aloitettiin vuonna 2002 kun Postnuken kehittäjäryhmän jäsenet olivat tyytymättömiä silloisen projektipäällikön toimintaan. Xarayan projektipäälliköksi äänestettiin John Cox (joka oli itse perustamassa Postnukea vuonna 2001). Samoihin aikoihin projektille perustettiin myös hallintakomitea organisoimaan kehitystyötä.
Ohjelmiston ensimmäinen alfaversio perustui Postnuken julkaisemattomaan kehitysversioon 0.8. Vuoden 2003 huhtikuussa julkaistiin ensimmäinen beta-versio 0.900. Seuraava merkittävä beta-versio .9.1.0 julkaistiin syyskuussa 2003, jonka myötä ohjelmiston arkkitehtuuria muutettiin vastaamaan virallista kohdejulkaisua (1.0.0).
Vuoden 2004 syyskuussa projektipäällikkö John Cox ja hallintakomitean jäsen Marcel van der Boom luopuivat asemistaan. Heidän tilalleen tuli kaksi uutta jäsentä. Projektin hallintakomitean jäsenet ovat nykyään Carl Corliss, Jason Judge, Joanna Dalle Nogare ja Marc Lutolf. Heinäkuussa 2005 Xaraya-projekti siirsi versionhallinnan Bitkeeperistä Monotoneen. 6. marraskuuta 2005 julkaistiin Xarayan virallinen 1.0 versio.
Ominaisuudet

Xaraya käyttää MVC-arkkitehtuuria ja on suunniteltu mahdollisimman modulaariseksi, jotta se soveltuisi erikokoisten web-sovellusten alustaksi. Järjestelmän ydin koostuu ohjelmointirajapinnasta sekä kymmenestä moduulista: Autentikointi, Pohja, Lohkot, Dynaaminen tieto, Asennus, Sähköposti, Moduulit, Valtuudet, Roolit ja Teemat. Ydinmoduulit on vaadittu jokaisessa asennuksessa, mutta myös muita kolmansien osapuolten kehittämiä moduuleja ja laajennuksia on saatavilla.
Moduulit voivat keskustella keskenään ohjelmakoukkujen avulla. Koukku on osa moduulin koodia, joka aktivoituessaan kutsuu toista moduulia ja siirtää tiedonkäsittelyn kutsutulle moduulille, joka puolestaan voi tuoda uutta tietoa takaisin kutsuvalle moduulille. Esimerkiksi Kommentit-moduuli voidaan yhdistää koukulla Artikkelit-moduuliin, jolloin artikkeleihin voi lisätä kommentteja. Xaraya ei rajoita sisällöntuotantoa valmiiksi määriteltyihin julkaisutyyppeihin, kuten uutisiin ja tekstiartikkeleihin, vaan Artikkelit-moduulilla voidaan luoda uusia julkaisutyyppejä, esimerkiksi kyselyitä ja blogeja.
Järjestelmän ylläpito ja hallinta tapahtuu WWW-sivuston kautta, pois lukien teemojen luonti ja muokkaus, joka täytyy tehdä tiedostotasolla. Kaikki käyttöliittymän tekstielementit on käännettävissä muille kielille mukana tulevalla Käännökset-moduulilla. Xaraya käyttää UTF-8-koodaustapaa tiedon tallentamiseen sekä esittämiseen ja tukee täysin monikielisten web-sovellusten ja sivustojen rakentamista.
Ominaisuudet > Dynaaminen tieto

Dynaaminen tieto-moduulin avulla relaatiotietokantaan voidaan määritellä dataobjekteja, jotka sisältävät metatietoa. Dataobjekti voi sisältää useita eri ominaisuuksia, myös täysin uusien ominaisuuksien luonti on tarvittaessa mahdollista. Muut moduulit käyttävät lähes poikkeuksetta Dynaamista tietoa hyväkseen, yleensä laajentamalla toisten moduulien dataobjekteja omilla metatiedoillaan. Dynaamiset dataobjektit voivat käyttää tietovarastoinaan yksittäisiä fyysisiä tietokantatauluja, jaettuja tauluja, tekstitiedostoja sekä muita varastointimekanismeja laajentamalla olemassa olevia luokkia.
Ominaisuudet > Mallinejärjestelmä

Kaikki järjestelmän ja moduulien tuloste ohjautuu Block Layout -mallinejärjestelmälle, joka päättää lopullisesta esitysmuodosta. Esitysmuodot määritellään erillisissä teemoissa; oletusasennuksessa on normaalien HTML-teemojen lisäksi teemat RSS-virralle ja tulostettaville dokumenteille. Jokainen teema voi korvata moduulin yksittäisen toiminnon oletustulosteen omalla mallineellaan ja kenties näyttää sen täysin eri muodossa kuin moduulin kehittäjä on alun perin ajatellut.
Block Layout käyttää XML-syntaksia, joka käännetään tulostusvaiheessa PHP-koodiksi, joten esitysmuodon määrittely on varsin universaali. Uusia teemoja luomalla esitystavaksi voi määritellä esimerkiksi PDF-dokumentin tai XUL-käyttöliittymän. Mallineessa voidaan kutsua muuttujia ja Xarayan ohjelmointirajapintaa sekä käyttää loogisia rakenteita; toistoja, ehtoja ja valintoja.
Oletusteema tuottaa validia XHTML 1.0 -koodia ja käyttää CSS:ää ulkoasun sekä sivun asettelun määrittelyyn.
Arvostelu

Toistuva kritiikin aihe on korkea oppimiskynnys, joka johtuu suurilta osin puutteellisesta tai vanhentuneesta dokumentaatiosta sekä runsaasta teknisten termien viljelystä.
Mukana tuleva sisällönhallintajärjestelmä ei ole yhtä helppokäyttöinen ja nopeasti omaksuttavissa kuin muut vastaavat sisällönhallintajärjestelmät. Kehittäjäryhmä mieltääkin Xarayan mieluiten työkalukokoelmaksi, jolla voi rakentaa tarvitsemansa sivuston, sisällönhallintajärjestelmän tai web-sovelluksen.
Aiheesta muualla

Xarayan kotisivu (Arkistoitu – Internet Archive) (englanniksi)
Xarayan suomennosprojekti (Arkistoitu – Internet Archive)
Xarayaa käyttäviä sivustoja (Arkistoitu – Internet Archive) (englanniksi)
Dataobjektin ominaisuuksien määrittelyä
Đồng Nai

Maakunta Vietnamin kartalla.
Đồng Nai on maakunta Vietnamin etelärannikolla  Đông Nam Bộin alueella, lähellä Hồ Chí Minhin kaupunkia. Sen pääkaupunki on nimeltään Biên Hòa. Maakunnan  pinta-ala on 5 904 km². Vuonna 2009 maakunnassa oli 2,48 miljoonaa  asukasta.
Alueen vauraus perustuu kumiin, kahviin, kalastukseen ja vesivoimaan.
Aiheesta muualla

Kuvia tai muita tiedostoja aiheesta Đồng Nai Wikimedia Commonsissa
Đồng Bằng Sông Cửu Long

Đồng Bằng Sông Cửu Long Vietnamin kartalla
Đồng Bằng Sông Cửu Long (Mekongin suisto) on yksi Vietnamin kahdeksasta epävirallisesta suuralueesta. Alue muodostuu 13 maakunnasta (tinh). Huhtikuussa 2009 alueella oli noin 17 miljoonaa asukasta.
Alue käsittää Mekongin suiston. Alueella on seitsemän kansallispuistoa, joista kuusi on perustettu 2000-luvulla. Vanhin Tràm Chimin kansallispuisto on perustettu harvinaisten lintujen, ennen kaikkea saruskurjen suojelemiseksi.
Mekongin suistoalue on vanhastaan toinen Vietnamin kahdesta vilja-aitasta (Punaisenjoen suiston ohella). Riisin lisäksi siellä kasvatetaan monia trooppisia hedelmiä. Se on ollut perinteistä khmerien asuinaluetta. Nykyisin etniset vietnamilaiset ovat enemmistönä, mutta alueella elää myös kiinalaisia, khmerejä ja chameja. Kanavat ja joet muodostavat tärkeän kulkuväylän, ja kanavien risteyskohdissa pidetään kelluvia kauppatoreja, joilla paikalliset myyvät hedelmiä, vihanneksia ja kalaa.
Aiheesta muualla

Kuvia tai muita tiedostoja aiheesta Đồng Bằng Sông Cửu Long Wikimedia Commonsissa
.net

.net logo
.net on yksi alkuperäisistä ylätason verkkotunnuksista (.com, .edu, .gov, .mil, ja .org). .net on otettu englannin kielen sanasta network. Se oli alun perin tarkoitettu verkko- ja internet-palveluiden tarjoajille. Tunnus otettiin käyttöön 1985.
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
270 Park Avenue

| 270 Park Avenue |
| --- | --- |
 270 Park Avenue
Tiedot
Sijainti:  New York, New Yorkin osavaltio, Yhdysvallat
Rakennettu:  1958–1961
Avajaiset:  1961
Tuhottu:  2019-2021
Käyttötarkoitus:  toimisto
Tila:  tuhottu
Yritykset
Arkkitehti:  Skidmore, Owings and Merrill - yhtiö
Tekniset tiedot
Kerroksia:  52
Korkeus
Antenni:  215 m
Kattokorkeus:  215 m
Ylin kerros:  215 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
270 Park Avenue tai Union Carbide Building oli pilvenpiirtäjä Midtownin alueella Manhattanin hallintoalueella New Yorkin kaupungissa New Yorkin osavaltiossa Yhdysvalloissa. Se rakennettiin kemianteollisuuden yritys Union Carbidelle. Rakennus valmistui vuonna 1961. Arkkitehtitoimisto Skidmore, Owings & Merrillin suunnittelema rakennus on 215 metriä korkea ja rakennuksessa on 52 kerrosta.Rakennus purettiin vuosina 2019-2021 ja se oli tuolloin maailman korkein suunnitelmallisesti purettu pilvenpiirtäjä.
2014 (Ennen purkamista)
Heinäkuu 2019
Lokakuu 2019
Åsa Norrie

| Åsa Norrie> Henkilötiedot |
| --- | --- |
Syntynyt: 1968 (ikä 55–56) Pietarsaari
Kansalaisuus:   Suomi
Ammatti:  rahoitusjohtaja
Malli
Taiteilijanimet:  Åsa Lövdal
Åsa Norrie (o.s. Lövdahl, s. 1968 Pietarsaari) on vuoden 1989 Miss Suomi. Missiuran jälkeen hän opiskeli kauppatieteitä ja muutti vuonna 1995 Skotlantiin, Yhdistyneeseen kuningaskuntaan, jossa hän edelleen asuu. Hän on työskennellyt siitä lähtien rahoitus- ja investoinialalla.
Elämä ja ura > Missiura

Åsa Lövdahl oli 20-vuotias tullessaan valituksi Miss Suomeksi. Miss Skandinavia -kilpailussa hän sijoittui kolmanneksi ja Miss Universum -kilpailuissa Lövdahl pääsi kymmenen finalistin joukkoon. Miss Suomena hän päätti ottaa kaiken taloudellisen hyödyn tunnettavuudestaan, teki itsestään henkilöbrändin ja perusti nimeään kantavan markkinointiyhtiön. Sen avulla markkinoitiin rannekelloja, hammastahnaa, kenkiä... Missivuoden jälkeen hän teki mallintöitä Milanossa.
Elämä ja ura > Opinnot

Milanosta palattuaan Lövdahl muutti Vaasaan opiskelemaan kansainvälistä markkinointia Svenska handelshögskolanissa, ja valmistui kauppatieteen maisteriksi. Hän teki lopputyönsä Wärtsilälle dieselmoottoreista vuonna 1994.  Vuoden 1995 alussa Lövdahl meni lopputyön takia Erasmus-ohjelmassa opiskelijavaihtoon Skotlantiin Strathclyden yliopistoon
Elämä ja ura > Ura finanssialalla

Kun Lövdahl pääsi ylioppilaaksi 1987, monet hänen ystävänsä suuntasivat ulkomaille opiskelemaan ja töihin. Lövdahl hankki silloin opiskelupaikan Vaasasta ruotsinkielisestä kauppakorkeakoulusta, mutta hänen päämääränsä oli muuttaa asumaan englanninkieliseen maahan parantaakseen kielitaitoaan. Hän on asunut Yhdistyneessä kuningaskunnassa siitä lähtien, kun lähti Erasmus-vaihtoon.
Skotlannissa hän tapasi tulevan aviomiehensä Jonathan Norrien.
Åsa Norrie on työskennellyt varainhoito- ja rahoitusalalla. Vuodesta 2006 lähtien hän oli varainhoitoyhtiö Standard Life Investmentsillä (SLI) vastuualueenaan aluksi Pohjoismaat, myöhemmin Euroopan toimintojen johtajana ja globaalien strategialiittoutumien johtajana. Vuonna 2017 SLI ja Aberdeen Asset Management yhdistyivät uudeksi yhtiöksi, Standard Life Aberdeeniksi. Vuodesta 2021 lähtien Åsa Norrien työnantaja on ollut Principal Asset Management, joka on yhdysvaltalainen, globaalisti toimiva finassiyhtiö.
Elämä ja ura > Yksityiselämä

Åsa ja Jonathan Norriella on kolme lasta; perheen esikoistyttö syntyi vuonna 2000. Jonathan Norrie työskentelee myös finanssialalla Skotlannissa. Åsa Norrie kertoi haastattelussa vuonna 1999, että hänen elämänsä oli jo silloin siirtynyt kokonaan Skotlantiin. Hänen työhönsä on myös pitkään sisältynyt paljon matkustamista. Perheen lapsilla ovat äidinkielinä sekä ruotsi että englanti.
Antares (raketti)

Antares A-ONE Laukaisu
Antares on  Orbital ATK:n kantoraketti. Sillä laukaistaan yhtiön Cygnus-rahtialusta ISS:lle. Raketin ensilento oli 21 huhtikuuta 2013.
Neljä ensimmäistä lentoa onnistuivat, mutta viidennellä laukaisulla 28. lokakuuta 2014 raketti petti ja hyötykuorma sekä raketti tuhoutuivat. Vika jäljitettiin ensimmäisen vaiheen moottoreihin. Antaresin käyttöönpaluulento 17. lokakuuta 2016 onnistui.
Iso Paskalampi (Oulu)

| Iso Paskalampi (Oulu) |
| --- | --- |
 Näkymä järven kaakkoiskolkkaan
Valtiot:  Suomi 
Paikkakunta:  Vepsä, Oulu
Koordinaatit:  64°53′28″N, 26°27′54″E
Vesistöalue ja valuma-alueen tietoja
Laskujoki:  Paskaoja
Järvinumero:  59.155.1.003
Mittaustietoja
Pinnankorkeus:  88,8 m
Pinta-ala:  0,0409 km² 
 fiIso Paskalampi 
Iso Paskalampi on pieni järvi Oulun Vepsällä. Sen pinta-ala on 4,09 hehtaaria ja korkeus meren pinnasta 88,8 metriä. Kaakkois-luoteissuntainen järvi on kolmisen sataa metriä pitkä ja leveimmillään parisataa metriä leveä. Järvelle on tieyhteys Ahvenselälle menevää metsäautotietä, joka on Kivijärven tien sivuhaara. Järvi laskee siitä reilun puolen kilometrin päässä länsilounaassa olevan Pikku Paskalammen läpi Paskaojaa myöten Ison Karvasjärven laskujokeen Karvasojaan ja edelleen Koivujoen kautta Sanginjokeen eli se kuuluu Oulujoen vesistöön. Järven itärannalla on eräkämppä, muuten se on asumaton.
Äiti (vuoden 1926 elokuva)

| Äiti> Мать |
| --- | --- |
 Elokuvan venäjänkielinen juliste
Ohjaaja:  Vsevolod Pudovkin
Käsikirjoittaja:  Natan Zarhi
Perustuu:  Maksim Gorkin romaaniin
Tuottaja:  Mežrabpomfilm
Säveltäjä:  David Blok   Tihon Hrennikov
Kuvaaja:  Anatoli Golovnja
Pääosat:  Vera Baranovskaja Nikolai Batalov
Valmistustiedot
Valmistusmaa:  Neuvostoliitto
Tuotantoyhtiö:  Gorky Film Studio
Levittäjä:  Netflix
Ensi-ilta:   11. marraskuuta 1926    15. syyskuuta 1972
Kesto:  90 min.
Alkuperäiskieli:  mykkä
Aiheesta muualla
IMDb 
Elonet
AllMovie
Infobox OKNimi-testi OK: 
Äiti (Мать, Mat) on Vsevolod Pudovkinin ohjaama neuvostoliittolainen mykkäelokuva, joka valmistui vuonna 1926. Se kertoo työläisperheen äidistä, joka nousee vastustamaan tsaarivaltaa Venäjän vallankumouksen aikoina vuonna 1905. Elokuva perustuu Maksim Gorkin samannimiseen romaaniin.
Elokuva lukeutuu venäläisen elokuvan suurimpiin klassikkoihin ja tavanomaisesta neuvostoliittolaisesta vallankumouselokuvasta poiketen Äiti kiinnittää huomiota tasavertaisesti henkilöhahmoihin ja näyttävään tekniikkaan.
D. Blokin säveltämä musiikki lisättiin elokuvaan vuonna 1935.
Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja Äiti oli mukana  heistä yhdentoista listalla.
Juoni

Tavallinen työläisperhe on ajautunut sisäisiin ristiriitoihin johtuen vallankumouksellisista tapahtumista. Perheen äiti yrittää pitää perhettä koossa vallankumouksellisen pojan ja taantuneen isän mielipide-eroista huolimatta, mutta äidin hyvää tarkoittaneet aikomukset päättyvät huonosti. Tietämättään hän pettää poikansa, joka joutuu vankilaan. Äiti työntää surunsa syrjään ja liittyy työläisten rintamaan.
Näyttelijät

| 0 | 1 | 2 |
| --- | --- | --- |
|  Vera Baranovskaja  | … |  Nilovna, äiti   |
|  Nikolai Batalov  | … |  Pavel   |
|  Aleksandr Tšistjakov  | … |  Vlasov   |
|  Anna Zemtsova  | … |  Anna   |
|  Ivan Koval-Samborski  | … |  Vesovštšikov   |
Pavel (Nikolai Batalov)
Nilovna (Vera Baranovskaja)
Turkin korruptioskandaali 2013

Turkin korruptioskandaali 2013 on seurausta Turkissa käytävästä korruptiotutkinnasta, jonka aikana yli 20 ihmistä on pidätetty. Syytteet koskevat rakennuslupiin liittyvää lahjontaa ja laitonta kultakauppaa Iranin kanssa.
Asian tutkinta alkoi tiistaina 17. joulukuuta 2013, kun poliisi pidätti useita Turkin hallituksen ja Oikeus ja kehitys -puolueen keskeisiä henkilöitä. Pidätettyihin kuului muun muassa sisäministeri Muammer Gülerin, talousministeri Zafer Caglayanin ja ympäristöministeri Erdoğan Bayraktarin pojat. Ministerit erosivat virastaan skandaalin seurauksena. Bayraktarin poika laskettiin sittemmin vapaaksi ilman syytettä. Pidätettyinä olivat myös Halkbankin toimitusjohtaja Suleyman Aslan sekä azerbaidžanilainen liikemies Reza Zarrab.
Hallituksen toimet korruptiotutkimuksen aikana ovat herättäneet pahennusta. Skandaalia seuranneena viikkona erotettiin 550 poliisia sittemmin eronneen sisäministeri Gülerin johdolla. Lisäksi toimittajilta kiellettiin pääsy poliisilaitoksille. 26. joulukuuta korruptiotutkintaa johtanut syyttäjä Muammer Akkaş siirrettiin syrjään korruptiotutkinnasta, koska tämän uskottiin vuotaneen tietoja medialle ja jättäneen kertomatta esimiehilleen tukimusten etenemisestä. Akkaş oli ennen sivuuttamistaan määrännyt 30 liikemiesten ja kansanedustajien lisäpidätystä, joita poliisi ei kuitenkaan pannut toimeen. Turkkilaislehtien mukaan Akkaşin pidätysmääräys olisi koskenut myös pääministeri Erdoğaninin poika Bilalia. Akkaşin mukaan jutun tutkintaan oli puututtu korkeammalta taholta ja häntä oli estetty laajentamasta tutkimuksia.
Skandaali on johtanut mielenosoituksiin hallitusta vastaan ja poliisi on joutunut käyttämään kumiluoteja ja vesitykkejä mielenosoitusten hajottamiseksi. Useat poliitikot ovat eronneet protestina Oikeus ja kehitys -puolueesta. Eronneisiin kuuluu muun muassa entinen sisäministeri İdris Naim Şahin, entinen kulttuuriministeri Ertuğrul Günay sekä puolueen varapuheenjohtaja Haluk Özdalga, jotka kritisoivat vahvasti hallituksen toimia. Kritiikkiä antoi myös virastaan eronnut ministeri Bayraktar, joka vaati pääministeri Erdoğanin eroa.
Pääministeri Erdoğan on kritisoinut tutkimusta ja väittää sen tarkoituksena olevan hallinnon horjuttaminen. Turkissa on esitetty väitteitä siitä että korruptiotutkimuksen taustalla olisi Fethullah Gülenin tukijat, mutta Gülen on kieltänyt olevansa asian takana. Lisäksi pääministerin läheinen avustaja on epäillyt skandaalin lietsomisen saattavan olla armeijan vallankaappausyritys.
Mielenosoitusten lopettamiseksi säädettiin tammikuun puolivälissä 2014 laki, joka kieltää lääkäreitä ja muita sairaanhoidon ammattilaisia antamasta ensiapua mielenosoituksissa loukkaantuneille, jos tapahtumapaikalla on myös valtiollisen terveydenhoitojärjestelmän ambulanssi. Auttajaa uhkaa jopa kolmen vuoden vankeus tai yli 700 000 euron sakko.
Ministerivaihdot

Skandaalin seurauksena pääministeri Recep Tayyip Erdoğan uudisti osittain hallituksen ministeripaikkojen jaon. Hän esitti uuden ministerijaon presidentti Abdullah Gülille 25. joulukuuta 2013. Muutokset ministeripaikoissa ovat:
Emrullah İşler – varapääministeri – korvasi Bekir Bozdağin
Bekir Bozdağ – oikeusministeri – korvasi Sadullah Erginin
Ayşenur İslam – perhe- ja sosiaaliministeri – korvasi Fatma Şahinin
Nihat Zeybek – talousministeri – korvasi Zafer Çağlayanin
İdris Güllüce – ympäristöministeri – korvasi Erdoğan Bayraktarin
Akif Çağatay Kılıç – urheiluministeri – korvasi Suat Kılıçin
Efkan Ala – sisäministeri – korvasi Muammer Gülerin
Lütfü Elvan – liikenneministeri – korvasi Binali Yıldırımin
Fikri Işık – tiedeministeri – korvasi Nihat Ergünin
Mevlüt Çavuşoğlu – eurooppaministeri – korvasi Egemen Bağışin
Åre Östersundin lentoasema

Åre Östersundin lentoasema (IATA: OSD, ICAO: ESNZ) sijaitsee Ruotsissa Östersundin kunnassa, noin 11 kilometriä Östersundista länteen ja 94 kilometriä Åresta itään.
Åre Östersundin lentoasema on matkustajamääriltään Pohjois-Ruotsin (Norlanti) kolmanneksi suurin ja Ruotsin 9. suurin lentoasema. Vuonna 2012 lentoaseman kautta kulki n. 383 000 matkustajaa.
Lentoyhtiöt ja kohteet

Tammikuussa 2010:
City Airline (Göteborg-Landvetter)
Östersundsflyg (Tukholma-Bromma)
NextJet (Luulaja, Tukholma-Bromma, Trondheim, Uumaja)
Scandinavian Airlines System (Tukholma-Arlanda)
Åren laskettelukeskuksen läheisen sijainnin takia lentoasemalle suuntautuu talvisin runsaasti charter-lentoja mm. Oslosta, Kööpenhaminasta, Lontoosta, Pietarista ja Helsingistä.
Kesäaikaan puolestaan lennetään etelän lomakohteisiin kuten Turkkiin, Espanjaan ja Bulgariaan.